Moravskošleski kraj
Moravskošleski kraj (češ. Moravskoslezský kraj) je jedna od regija Češke. Do maja 2001. godine ovaj kraj se zvao Ostravski kraj prema glavnom gradu Ostravi. Nalazi se u sjeveroistočnom dijelu češke historijske regije Moravske i u češkom dijelu regije Šlezije. Ovaj kraj graniči sa Olomouckim krajem na zapadu i Zlinskim krajem na jugu. Također dijeli međunarodnu granicu sa Poljskom na sjeveru i Slovačkom na istoku. Visoko industrijalizirana regija u doba komunizma se zvala još i "Čelično srce zemlje". Danas svoju ekonomsku snagu regija stiče na osnovu benefita svog geografskog položaja na tromeđi Češke, Poljske i Slovačke.